**Gymnázium P. O. Hviezdoslava**

**Hviezdoslavova 20, 060 14 Kežmarok**

**Správa**

o výchovno - vzdelávacej činnosti, jej výsledkoch a podmienkach školy za školský rok 2019/2020

Mgr. Daniela Mihóková

riaditeľka školy

**Správa**

**o výchovno-vzdelávacej činnosti, jej výsledkoch a podmienkach za školský rok 2019/2020**

**Podľa vyhlášky Ministerstva Školstva SR 9/2006 Z.z.**

***§ 2. ods. 1 a***

**Základné identifikačné údaje**

Gymnázium P. O. Hviezdoslava v Kežmarku je orgánom štátnej správy na úseku stredného školstva v danom regióne, jeho zriaďovateľom je Prešovský samosprávny kraj so sídlom v Prešove, Námestie mieru 2. Škola je samostatnou rozpočtovou organizáciou s právnou subjektivitou s účinnosťou od 24. júla 1996 a jej identifikačné číslo je 00160962.

|  |  |
| --- | --- |
| **Názov školy** | Gymnázium P. O. Hviezdoslava v Kežmarku |
| **Adresa školy** | Hviezdoslavova 20, 060 14 Kežmarok |
| **Telefón** | 052 4523032 |
| **E-mail** | skola@gpohkk.edu.sk |
| **WWW stránka** | gympohkk.edupage.org |
| **Zriaďovateľ** | Prešovský samosprávny kraj |

**Vedúci zamestnanci školy**

|  |  |  |  |
| --- | --- | --- | --- |
|  | **Priezvisko, meno** | **Telefón** | **e-mail** |
| **Riaditeľ** | Mgr. Daniela Mihóková | 0903319517 | mihokova@gpohkk.edu.sk |
| **ZRŠ** | Mgr. Daniela Žabková | 052/4523032 | zabkova@gpohkk.edu.sk |
| **Ekonómka** | Mgr. Katarína Petrusová  do 31.marca 2020 | 052/4523032 | skola@gpohkk.edu.sk |
|  | Jana Zacherová  od 1. 4. 2020 | 05204523032 | skola@gpohkk.edu.sk |

**Rada školy**

Zloženie Rady školy sa na začiatku školského roka 2019/2020 menilo.K 1. 9. 2019 zaniklo členstvo predsedníčke Mgr. Daniele Žabkovej , ktorá sa stala zástupkyňou riaditeľky školy. Nahradila ju RNDr. Marta Mlynarčíková, ktorá bola kooptovaná na základe výsledkov posledných volieb.Za predsedu rady školy bol na prvom zasadnutí zvolený Mgr. Pavol Šoltys. Z dôvodu ukončenia štúdia v mesiaci máj 2019 zaniklo členstvo dvom zástupcom rodičov. Na základe výzvy PSK prebehli v septembri 2019doplňujúce voľby do Rady školy pri Gymnáziu P.O.Hviezdoslava v Kežmarku pre kategóriu zástupcoviarodičov. Za zástupcov rodičov boli zvolení Ing. Andrea Kaňová a Ing. Emil Hoffmann. V takomto zložení pracovala RŠ počas celého školského roka.

|  |  |
| --- | --- |
|  | Titl., priezvisko, meno |
| **predseda** | Mgr. Pavol Šoltys |
| **pedagogickí zamestnanci** | RNDr. Marta Mlynarčíková |
| **ostatní zamestnanci** | Margita Kellnerová |
| **zástupcovia rodičov** | Ing. Emil Hoffmann |
|  | Ing. Andrea Kaňová |
|  | Ing. Mgr. Peter Venglik |
| **zástupcovia zriaďovateľa** | PhDr. Ján Ferenčák |
|  | MUDr. Ján Hencel |
|  | Pavel Hudáček |
|  | Ing. Mgr. Peter Zibura |
| **zástupca žiakov** | Karin Hutniková |

**Poradné orgány školy**

Hlavným poradným orgánom riaditeľky školy je pedagogická rada. Okrem nej sú to štyri predmetové komisie, ktorých hlavným cieľom je skvalitňovanie činnosti učiteľa vo výchovno - vzdelávacom procese, monitorovanie úrovne vzdelávacích výsledkov žiakov a dôsledná analýza zistení. Poradný zbor riaditeľky školy je tvorený zástupkyňou riaditeľky školy, vedúcimi predmetových komisií , výchovnou poradkyňou a predsedomrady školy. V spolupráci s poradným zborom rieši vedenie školy rôzne koncepčné otázky - zmeny učebných plánov, delenie tried na vyučovanie, systém voliteľných predmetov, ale aj rôzne problémy výchovného charakteru, vzdelávanie zamestnancov a podobne.

|  |  |  |
| --- | --- | --- |
| **Názov MZ a PK** | **Vedúci** | **Zastúpenie predmetov** |
| **PK slovenského jazyka, spoločenskovedných predmetov a geografie** | Mgr. Andrea Petrášková | SJL,DEJ, OBN, UMK, GEO |
| **PK cudzích jazykov** | Mgr. Edita Hrušková | ANJ, FRJ, NEJ |
| **PK matematiky, informatiky a prírodovedných predmetov** | RDNr. Marta Mlynarčíková | MAT, FYZ, INF , BIO, CHE |
| **PK výchov** | Mgr. Otto Krajňák | TEV, TSV, NBK, ETV |

***§ 2. ods. 1 b***

**Údaje o počte žiakov**

k 15. septembru 2019

Počet žiakov školy: **235**

Počet tried: **9**

Podrobnejšie informácie:

|  |  |
| --- | --- |
| **Trieda** | **Počet žiakov** |
| **I. A** | 32 |
| **I. B** | 30 |
| **II. A** | 28 |
| **II. B** | 31 |
| **III. A** | 19 |
| **III. B** | 18 |
| **III. C** | 27 |
| **IV. A** | 24 |
| **IV. B** | 26 |

V priebehu školského roka sme prestupom prijali jednu žiačku do prvého ročníka a dvaja žiaci tretieho ročníka prestúpili na inú strednú školu.

***§ 2. ods. 1 d***

**Úspešnosť žiakov na prijímacích skúškach na SŠ**

V zmysle platnej legislatívy a po prerokovaní na pedagogickej rade a rade školy riaditeľka školy zverejnila podmienky prijímacieho konania do 1. ročníka štvorročného štúdia na Gymnáziu P. O. Hviezdoslava v Kežmarku pre školský rok 2019/2019.O štúdium na gymnáziu prejavilo podaním prihlášky záujem 124 žiakov. Bez prijímacej skúšky bolo prijatých 18 uchádzačov o štúdium, z nich sa na štúdium zapísali 9 žiaci. Na I. a II. termín 1. kola prijímacích skúšok bolo pozvaných 106 uchádzačov, prijímacích skúšok sa zúčastnilo 97 žiakov, uspelo96 žiakov. 2. kolo prijímacích skúšok sa pre nezáujem žiakov nekonalo.V konečnom dôsledku na štúdium bolo prijatých84uchádzačov, zapísalo sa 60 žiakov.Žiaci boli rozdelení do dvoch tried.

***§ 2. ods. 1 e***

**Klasifikácia tried**

Po prechode na dištančné vzdelávanie od 16. marca 2020, na základe odporúčania MŠVVaŠ SR, pedagogická rada rozhodla o neklasifikovaní predmetu telesná a športová výchova v druhom polroku školského roka 2019/2020.V školskom roku 2019/2020 dosiahli žiaci školy v jednotlivých predmetoch nasledujúce študijné výsledky :

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Trieda** | **MAT** | **SJL** | **SPS** | **OBN** | **UKL** | **FYZ** | **GEG** | **HUV** | **CHE** | **CHB** | **INF** | **KAJ** | **KNJ** |
| **I. A** | 1,47 | 1,5 |  |  | 1,13 | 1,34 | 1,56 |  | 1,66 |  | 1,13 |  |  |
| **I. B** | 1,4 | 1,37 |  |  | 1,03 | 1,07 | 1,47 |  | 1,7 |  | 1,33 |  |  |
| **II. A** | 1,89 | 1,5 |  |  | 1,11 | 1,79 | 1,04 |  | 1,75 |  | 1,04 |  |  |
| **II. B** | 1,9 | 1,77 |  |  | 1,19 | 1,94 | 1,26 |  | 1,71 |  | 1,03 |  |  |
| **III. A** | 1,58 | 1,63 | 1 | 1 |  | 1,58 | 1,11 |  | 1,47 |  | 1,11 | 1,13 | 1 |
| **III. B** | 2,06 | 1,72 | 1,29 | 1,11 |  | 1,78 | 1,22 |  | 1,78 |  | 1,22 | 3 |  |
| **III. C** | 1,96 | 1,7 | 1 | 1,19 |  | 2,04 | 1,26 |  | 1,7 |  | 1,19 | 1,5 | 1 |
| **IV. A** | 1,96 | 2,04 | 1,77 | 1,21 |  |  |  |  |  | 2 |  | 1,78 | 1 |
| **IV. B** | 1,65 | 1,58 | 1,22 | 1,27 |  |  |  |  |  | 1 |  | 1,58 |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Trieda** | **FRJ** | **FRJ2** | **NEJ** | **NEJ1** | **NEJ2** | **ANJ1** | **ANJ2** | **BIO** | **CVI** | **CVM** | **CUK** | **CSL** | **DEJ** |
| **I. A** |  |  | 1,56 |  |  |  |  | 1,34 |  |  |  |  | 1,16 |
| **I. B** |  |  | 1,63 |  |  |  |  | 1,33 |  |  |  |  | 1,4 |
| **II. A** | 1,29 |  | 1,36 |  |  |  |  | 1,89 |  |  |  |  | 1,11 |
| **II. B** |  |  | 1,74 |  |  |  |  | 1,84 |  |  |  |  | 1,39 |
| **III. A** |  |  | 1,37 |  |  |  |  | 1,37 |  |  |  |  | 1,47 |
| **III. B** | 1,78 |  |  |  |  |  |  | 1,56 |  |  |  |  | 1,39 |
| **III. C** | 2 |  | 1,84 |  |  |  |  | 1,63 |  |  |  |  | 1,48 |
| **IV. A** |  |  |  | 1,83 | 2,11 | 2,11 | 1 |  | 1 | 1,63 | 1 | 1,83 |  |
| **IV. B** |  | 1,8 |  |  | 2 | 2 |  |  | 1,5 | 2,27 | 1 | 1,73 |  |

|  |  |  |  |  |  |  |
| --- | --- | --- | --- | --- | --- | --- |
| **Trieda** | **SEB** | **SED** | **SEG** | **SEC** | **SEI** | **SEM** |
| **I. A** |  |  |  |  |  |  |
| **I. B** |  |  |  |  |  |  |
| **II. A** |  |  |  |  |  |  |
| **II. B** |  |  |  |  |  |  |
| **III. A** | 1 | 1,33 |  | 1,33 | 1,25 | 1,5 |
| **III. B** | 1,22 | 2,2 |  | 1,29 | 1,25 | 1,67 |
| **III. C** | 1,5 | 2,33 |  | 1,63 | 1,6 | 2,09 |
| **IV. A** | 2 |  | 1,43 | 1,8 | 1,17 | 1,78 |
| **IV. B** | 1,69 |  | 2 | 1,5 | 2,14 | 2,2 |

**Prospech žiakov**

Z celkového počtu 235 žiakov prospelo 132 žiakov s vyznamenaním, čo je 56,17%; 76 žiakov prospelo veľmi dobre, čo predstavuje 32,34%, 27 žiakov prospelo. Všetci žiaci prospeli.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Trieda** |  | **Vyznamenaní** | **Veľmi dobre** | **Prospeli** | **Neprospeli** | **Neklasifikovaní** | **Správanie 2** | **Správanie 3** | **Správanie 4** |
| **I. A** | 32 | 26 | 4 | 2 | 0 | 0 | 0 | 0 | 0 |
| **I. B** | 30 | 21 | 7 | 2 | 0 | 0 | 0 | 0 | 0 |
| **II. A** | 28 | 15 | 13 | 0 | 0 | 0 | 0 | 0 | 0 |
| **II. B** | 31 | 15 | 11 | 5 | 0 | 0 | 0 | 0 | 0 |
| **III. A** | 19 | 13 | 6 | 0 | 0 | 0 | 0 | 0 | 0 |
| **III. B** | 18 | 10 | 5 | 3 | 0 | 0 | 0 | 0 | 0 |
| **III. C** | 27 | 9 | 14 | 4 | 0 | 0 | 0 | 0 | 0 |
| **IV. A** | 24 | 12 | 7 | 5 | 0 | 0 | 0 | 0 | 0 |
| **IV. B** | 26 | 11 | 9 | 6 | 0 | 0 | 0 | 0 | 0 |


**Dochádzka žiakov**

Žiaci vymeškávali vyučovanie predovšetkým zo zdravotných dôvodov. Väčšina vymeškaných hodín bola riadne ospravedlnená lekárom, zákonným zástupcom žiaka prípadne samotným dospelým žiakom.

|  |  |  |  |  |  |  |  |
| --- | --- | --- | --- | --- | --- | --- | --- |
| **Trieda** | **Počet** | **Zamešk. hod.** | **Zam. na žiaka** | **Ospravedlnené** | **Ospr. na žiaka** | **Neospravedlnené** | **Neosp. na žiaka** |
| **I. A** | 32 | 1415 | 44,22 | 1415 | 44,22 | 0 | 0,00 |
| **I. B** | 30 | 1548 | 51,60 | 1548 | 51,60 | 0 | 0,00 |
| **II. A** | 28 | 2626 | 93,79 | 2626 | 93,79 | 0 | 0,00 |
| **II. B** | 31 | 2158 | 69,61 | 2158 | 69,61 | 0 | 0,00 |
| **III. A** | 19 | 1137 | 59,84 | 1137 | 59,84 | 0 | 0,00 |
| **III. B** | 18 | 1331 | 73,94 | 1312 | 72,89 | 19 | 1,06 |
| **III. C** | 27 | 2375 | 87,96 | 2375 | 87,96 | 0 | 0,00 |
| **IV. A** | 24 | 2643 | 110,13 | 2642 | 110,08 | 1 | 0,04 |
| **IV. B** | 26 | 2499 | 96,12 | 2496 | 96,00 | 3 | 0,12 |

**Štatistické spracovanie výsledkov maturitnej skúšky**

V školskom roku 2019/2020 minister školstva, vedy, výskumu a športu SR z dôvodu mimoriadnej situácie zrušil externú časť a písomnú formu internej časti maturitnej skúšky, a to riadny i náhradný termín a podľa § 150 ods. 8 a § 161k zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov určil termíny a organizáciu internej časti maturitnej skúšky.Interná časť maturitnej skúšky sa konala administratívne, to znamená, že hodnotenie   
v predmete sa získalo ako aritmetický priemer známok z tohto predmetu alebo skupiny príbuzných predmetov. Do aritmetického priemeru známok sa započítali koncoročné známky zo všetkých ročníkov a polročné známky z posledných dvoch ročníkov. Výsledné známky škola sprístupnila plnoletému žiakovi alebo zákonnému zástupcovi neplnoletého žiaka do 12. mája 2020. Do 15. mája 2020 mal žiak alebo jeho zákonný zástupca možnosť vyjadriť nesúhlas s výslednou známkou z niektorého predmetu internej časti maturitnej skúšky. V tom prípade by taký žiak konal ústnu maturitnú skúšku pred maturitnou komisiou a nebol by hodnotený administratívne. Všetci 50 maturanti vyjadrili súhlas s výslednou známkou na maturitnom vysvedčení.

******

***§ 2. ods. 1 f* Odbory a učebné plány**

|  |  |
| --- | --- |
| **Trieda** | **Študijný odbor** |
| **I. A** | 7902 J gymnázium |
| **I. B** | 7902 J gymnázium |
| **II. A** | 7902 J gymnázium |
| **II. B** | 7902 J gymnázium |
| **III. A** | 7902 J gymnázium |
| **III. B** | 7902 J gymnázium |
| **III. C** | 7902 J gymnázium |
| **IV. A** | 7902 J gymnázium |
| **IV. B** | 7902 J gymnázium |

**Nepovinné predmety**

V školskom roku 2019/2020sa na škole nevyučovali žiadne nepovinné predmety.

**Rozširujúce hodiny**

V súlade so školským vzdelávacím programom sme rozširujúce hodinyvyužili na posilnenie týždenných hodinových dotácií jednotlivých predmetov, osobitne so zreteľom na začlenenie prierezových tém do týchto predmetov, prehlbovanie a precvičovanie učiva. V treťom ročníku štvorročného štúdia sa rozširujúce hodiny použili aj na dva dvojhodinové voliteľné predmety, vo štvrtom ročníku si už žiaci volili dva predmety so 4 - hodinovou týždennou dotáciou a tri predmety s dvojhodinovou týždennou dotáciou.Aj keď takáto voľnosť voľby predmetov kladie veľké nároky na následné zostavenie rozvrhu a organizáciu vyučovania, pre žiakov je veľmi výhodná a umožňuje každému individuálne sa profilovať a dôkladne sa pripraviť na vybraný typ vysokej školy, a preto aj v iŠkVP ponúkame rovnakú možnosť voľby voliteľných predmetov.

Žiaci školy sa v školskom roku 2019/2020 vzdelávali podľa iŠkVP :

|  |  |  |  |
| --- | --- | --- | --- |
| **Vzdelávacia oblasť** | **Predmet** | **iŠVP** | **iŠkVP** |
| **Jazyk a komunikácia** | slovenský jazyk a literatúra | 12 | 14 |
|  | 1. cudzí jazyk | 14 | 16 |
|  | 2. cudzí jazyk | 12 | 12 |
| **Človek a príroda** | fyzika | 5 | 6 |
|  | chémia | 5 | 6 |
|  | biológia | 6 | 7 |
| **Človek a spoločnosť** | dejepis | 6 | 7 |
|  | geografia | 4 | 5 |
|  | občianska náuka | 3 | 3 |
| **Človek a hodnoty** | etická výchova/ | 2/ | 2/ |
|  | náboženská výchova | 2 | 2 |
| **Matematika a práca** | matematika | 12 | 14 |
| **s informáciami** | informatika | 3 | 4 |
| **Umenie a kultúra** | umenie a kultúra | 2 | 2 |
| **Zdravie a pohyb** | telesná a športová výchova | 8 | 8 |
| **Voliteľné predmety** |  | 0 | 18 |
| **Spolu** |  | **94** | **124** |

***§ 2. ods. 1 g***

**Údaje o počte zamestnancov**

V školskom roku 2019/2020 pracovalo v škole celkom 26 zamestnancov, z toho 19 pedagogických a 7 nepedagogických. Jeden učiteľ pracoval na znížený pracovný úväzok. V priebehu školského roka nastali zmeny v počte zamestnancov.Z dôvodu dlhodobej práceneschopnosti dvoch pedagogických zamestnancovsme počas školského roka prijali na dohodu na dobu určitú 2 vyučujúce.

|  |  |  |
| --- | --- | --- |
| **Pracovný pomer** | **Počet pedag. prac.** | **Počet nepedag. prac.** |
| **TPP** | 19 | 7 |
| **Znížený úväzok** | 1 | 4 |
| **ZPS** | 0 | 1 |
| **Na dohodu** | 3 | 0 |

**Kvalifikovanosť pedagogických pracovníkov**

Všetci pedagogickí zamestnanci majú požadované vzdelanie, sú teda plne kvalifikovaní v zmysle platnej legislatívy.

|  |  |  |  |
| --- | --- | --- | --- |
| **počet** | **nekvalifikovaných** | **kvalifikovaných** | **spolu** |
| **učiteľov** | 0 | 19 | 19 |
| **externých učiteľov** | 0 | 3 | 3 |
| **spolu** | 0 | 22 | 22 |

**Predmety vyučované nekvalifikovane**

Nekvalifikovane sa v školskom roku 2019/2020vyučovalo6 hodín (2 hodiny etickej výchovy, 2 hodiny predmetu umenie a kultúra a 2 hodiny informatiky).

***§ 2. ods. 1 h***

**Vzdelávanie zamestnancov**

Pedagogickí zamestnanci absolvovali vzdelávanie podľa schváleného Plánu profesijného rozvoja na obdobie 2019 - 2023. Vzhľadom na situáciu a prechod na dištančnú formu vzdelávania v druhom polroku školského roku sa učitelia vzdelávali individuálne, absolvovali množstvo webinárov a online školení. Hlavným cieľom týchto vzdelávacích aktivít bolo zvyšovanie kompetencií v aprobačných predmetoch zameraných na nové metódy a formy vyučovania, využívanie IKT technológií a edukačného softvéru vo vyučovaní.

***§ 2. ods. 1 i***

**Prehľad výsledkov súťaží a olympiád**

**ČASOPIS STRETNUTIA**

**Súťaž stredoškolských časopisov PSK vPrešove**

- 3. miesto

**PREDMETOVÉ OLYMPIÁDY**

**Biologická olympiáda**

***Ema Hetešová I. A***

- **5. miesto** v kategórii B **v celoštátnom kole** projektovej časti   
54. ročníka Biologickej olympiády

**Chemická olympiáda**

***Gabriela Čaplovičová (II. B)***

- úspešný riešiteľ v kategórii B v krajskom kole (na základe dodatku k organizačnému poriadku sa v tomto ročníku poradie neurčovalo)

**Ekonomická olympiáda**

***Roman Kurtý (IV. B)***

- 11. miesto v krajskom kole

**Olympiáda ľudských práv**

***Filip Bajtoš (III. C)***

- 14. miesto v krajskom kole

**Olympiáda zo slovenského jazyka**

***Gabriela Majerová (IV. B)***

- 13 . miesto v kategórii A v krajskom kole

***Barbora Ferenčáková (I. A)***

- 16. miesto v kategórii B v krajskom kole

**Olympiáda v anglickom jazyku**

***AndreaDanielčáková (I. A)***

- 2. miesto v kategórii 2A v okresnom kole

***Lea Gallová (III. C)***

- 1. miesto v kategórii 2B v okresnom kole

***Alexandra Semaňáková (IV. B)***

- 1. miesto v kategórii 2C v okresnom kole

**ŠPORTOVÉ SÚŤAŽE**

**Cezpoľný beh SŠ**

Družstvo chlapcov v zložení***Andrej Glovňa(III. C), Marko Havran (II. B), Adam Džadoň (III. B)***

- 3. miesto v obvodnom kole

Družstvo dievčat v zložení***Sofia Svitaneková(III.A), Barbora Andrášová(I.B), Lucia Kačmárová(I.B)***

- 1. miesto v obvodnom kole

***Sofia Svitaneková(III.A)***

- 1. miesto v obvodnom kole

***Andrej Glovňa (III. C)***

-1. miesto v obvodnom kole

**Stolný tenis SŠ**

Družstvo chlapcov v zložení***Štefan Novotný (IV.A), Matej Venglik(III.B), Gabriel Hrebeňár(I.A), Lukáš Mitura(III.B)***

- 1. miesto v obvodnom kole

**Bedminton SŠ**

Družstvo chlapcov v zložení***Matej Bachleda(III.B), Dávid Klima (III.B)***

- 1. miesto v obvodnom kole

Družstvo dievčat v zložení ***LuciaKačmárová(I. B), Gabriela Ulbrichová(II.A)***

- 1. miesto v obvodnom kole

Družstvo chlapcov v zložení***Matej Bachleda (III. B), Dávid Klima (III. B)***

- 5. miesto v krajskom kole

Družstvo dievčat v zložení***LuciaKačmárová (I. B), Gabriela Ulbrichová (II. A)***

- **2. miesto v krajskom kole**

**Basketbal SŠ**

Družstvo chlapcov v zložení***Matej Venglik (III. B), Juraj Vojtička(III.B), Lukáš Mitura(III.B), Lukáš Heldák(III.B), Radovan Šiška (IV.B), Pavol Vilček(IV. B), Roman Kurtý  
(IV. B), Dominik Schmidt (I.A), A. Madeja (I.B)***

- 1 . miesto v obvodnom kole

**RECITAČNÉ SÚŤAŽE**

**Vansovej Lomnička**

***Martina Tomalová (IV. B)***

- 1. miesto v okresnom kole v umeleckom prednese poézie   
a prózy

**ŠPECIFICKÉ SÚŤAŽE**

**Nenápadní hrdinovia**

Družstvo školy v zložení***Karin Hutníková (II.B), Soňa Konfalová (II.B), Jakub Spišak (II.B)***

- strieborné pásmo v projekte Nenápadní hrdinovia

**ECOIdea - ekologická súťaž**

***Ema Hetešová (I. A)***

- **absolútny víťaz súťaže**

- víťaz vo voľnej kategórii

**Projekt SOČ**

***Daniel Pliško (III. C)***

- 3. miesto na krajskej prehliadke SOČ v odbore 12   
– Elektrotechnika, hardware, mechatronika

**IT FITNESS TEST 2020**

Medzi najúspešnejších žiakov školy patria*:* ***Lukáš Heldák***– III. B (100 %), ***Adam***

***Džadoň***– III. B (100 %), ***Matej Bachleda*** – III. B (96 %), ***Petra Barnášová*** – III. B

(96 %), ***Martin Zoričák*** – I. A (96 %), ***Slavomír Zubal*** – I. A (96 %), ***Samuel***

***Rímsky*** – I. A (96 %), ***Šimon Biloš*** – I. B (96 %), ***Barbora Václaveková***– II. A (96 %)

**Aktivity a prezentácia na verejnosti**

**Deň otvorených dverí**sa v našej škole uskutočnil 17.12.2019 v čase vyučovania od 8:30 do 11:30. Záujemcovia o štúdium si mohli pozrieť spolu s výchovným poradcom alebo s rodičmi priestory našej školy, odborné učebne a ich vybavenie. Na množstvo zvedavých otázok im odpovedali žiaci 3 ročníkov, ktorí ich počas celej prehliadky sprevádzali. Slávnostné otvorenie DOD sa konalo v telocvični, kde prítomným zaspievala školská kapela IN MEDIAS RES.V učebni informatiky si mohli pozrieť prezentáciu o našej škole a získať tak dôležité informácie o možnostiach štúdia. V jednotlivých učebniach ich čakali rôzne aktivity a súťaže, pri ktorých si vyskúšali svoje znalosti a vedomosti z matematiky a cudzích jazykov. Zaujímavé boli pre nich pokusy z chémie, ktoré im predviedli naši šikovní žiaci, ako aj tvorivé dielne alebo ukážky prvej pomoci. V knižnici si so záujmom prelistovali školský časopis **Stretnutia**a oboznámili sa s procesom jeho tvorby a vzniku. V učebni dejepisu si deviataci pozreli reálnu ukážku náročného boja za práva žien v podaní žiačok III. A. Aj v tomto školskom roku sme odštartovali **súťaž o najekologickejšiu triedu**, ale s novými súťažnými úlohami a kritériami hodnotenia úspešnosti tried. Súťažné úlohy boli rozdelené na celoročné ekologické aktivity a krátkodobé súťažné kolá. Okrem celoročnej samozrejmej starostlivosti o poriadok a čistotu bol hodnotený aj spôsob a kvalita separácie odpadu v jednotlivých triedach. Ekologické aktivity sme doplnili aktivitami zameranými na zdravý životný štýl študentov, ku ktorým jednoznačne patrí aj zdravé a vyvážené stravovanie. Zámerne sme si 16. október – **Svetový deň zdravej výživy**vybrali ako štartovací deň tejto súťaže. V spolupráci s našimi sponzormi – s Tatranskou mliekarňou a p. Slavomírom Kušionom – sme študentom v tento deň pripravili desiatu bohatú na bielkoviny, vápnik a vitamíny v podobe mliečnych výrobkov a ovocia. V rámci projektu Ekologická stopa našej školy sme v mesiacoch december 2019 a január 2020 zorganizovali na našom gymnáziu dve akcie. **Zberom suchého chleba** sme prispeli 50 kg chleba lesohospodárom pri príkrme lesnej zveri v čase stavu núdze, kedy je zvýšená potreba príkrmu zveri jadrovým, objemovým krmivom alebo pečivom. Hlavnou myšlienkou akcie bolo účelné využitie neskonzumovaného pečiva počas vianočných sviatkov. Decembrový **zber papiera** bol rovnako prínosnou aktivitou, ktorou sa nám podarilo vyzbierať 1 448,4 kg papiera.

14. novembra 2019 sa v našej škole v spolupráci s Hotelovou akadémiou O. Brucknerav Kežmarku uskutočnila akcia dobrovoľného darovania krvi pod názvom **Spoločná študentská kvapka krvi**. Krv darovalo 16 študentov gymnázia, 2 učitelia gymnázia a 11 ďalších darcov zradov študentov hotelovej akadémie a verejnosti.

**Kultúrne aktivity**

Školská kapela **In mediasres** už tradične spolupracovala s mestom Kežmarok pri rôznych akciách pre širokú verejnosť. Vystúpila pri príležitosti osláv 750. výročia mesta, spomienke na Nežnú revolúciu (30 rokov) a zúčastnila sa tiež fašiangového pochodu mestom. Okrem toho nadviazala spoluprácu snovou Klubovňou priateľstvav Kežmarku pod vedením Jany Barnášovej, vďaka ktorej sa žiaci zúčastnili akcie na pomoc seniorom v miestnom domove dôchodcov a na otvorení samotnej klubovne.Pre žiakov všetkých ročníkov bolo určené **predstavenie Hrdinovia v Spišskom divadle**v Spišskej Novej Vsi. Predlohou divadelného spracovania sa stala novela Boženy Slančíkovej Timravy s témou 1. svetovej vojny s rovnomenným názvom. Herci presvedčivo stvárnili postavy zdiela a ukázali, ako vojnu prijímal ľud a ako páni. Žiaci všetkých troch tried 3. ročníka videli divadelné predstaveniev podaní divadelného súboru **Divbilinky z Popradu v podzemných priestoroch kaštieľa v Strážkach**. Išlo omierne upravenú verziu divadelnej hry Ivana Bukovčana Kým kohút nezaspieva.

**Exkurzie**

Prváci navštívili **Mestskú knižnicu v Kežmarku**, ale aj **Múzeum Janka Kráľa a spolok Tatrín v Liptovskom Mikuláši**. Tretiaci, ktorí si zvolili seminár u dejepisu, sa vybrali do **Gánoviec**na miesto, kde v roku 1926 kamenársky majster Koloman Koki objavil výliatok mozgovne neandertálskeho človeka. Ich ďalšou zastávkou bolo **Podtatranské múzeum v Poprade**, kde si pozreli novú expozíciu Poprad a okolie v zrkadle vekov. Žiaľ, koronavírusové opatrenia nám neumožnili zrealizovať exkurziu na miesto najväčšieho vyhladzovacieho tábora v Európe a na Oravu, ktorá je spojená s dvomi realistickými spisovateľmi - s Martinom Kukučínoma Pavlom Országhom Hviezdoslavom.

**Prednášky a besedy**

Nezabudli sme ani na tridsiate výročie Nežnej revolúcie a pripomenuli sme si ho tromi aktivitami. Prvou bola **prednáškaE. Ohrablovej** z neziskovej organizácie Seeds snázvom **Cestovanie v čase**. Interaktívna prezentácia a osobná skúsenosť prednášajúcej študentov tretieho ročníka zaujali, o čom svedčí aj toto vyjadrenie: „Rozprávate veľmi zaujímavo a je vidieť, že to, čomu sa venujete, je pre vás vášňou a svojou zapálenosťou ste nakazili aj mňa. Aj keď nie som fanúšikom dejepisu, cítila som to nadšenie a dôležitosť tejto udalosti. Odteraz si budem stále pamätať 17. november 1989." Druhou aktivitou bola **rozhlasová relácia o najdôležitejších momentoch i osobnostiach Nežnej revolúcie**, ktorú pre učiteľov a žiakov pripravila Tímea Chripková (IV.A). Poslednou aktivitou bol **vzdelávací projekt**, ktorý pre stredoškolákov pripravili Laco Oravec a Adam Straka z **Dokumentu na kolesách**. Udalosti pred rokom 1989 a Nežnú revolúciu predstavili cez krátkometrážny dokumentárny film režisérky Barbory Berezňákovej Spýtaj sa vašich 89.Dňa 04. 02. 2020 naša škola organizovala simulované študentské voľby do parlamentu pod záštitou **Študentských volieb**. Prvou časťou simulovaných študentských volieb bol vzdelávací workshop, ktorého sa zúčastnili naši tretiaci. Workshop bol zameraný na vysvetlenie priebehu volieb, predstavenie základných ľudských práv a niekoľkých politických pojmov. Vďaka workshopu si žiaci uvedomili dôležitosť volebného práva, ale aj dôležitosť ísť voliť. Druhou časťou boli samotné voľby, ktorých sa mohol zúčastniť každý žiak školy nad 15 rokov. Cieľom bolo žiakom priblížiť proces volieb a dať im možnosť vyskúšať si to. Volieb sa celkovo zúčastnilo 193 žiakov a konečná účasť na voľbách bola 82,13% z celkového počtu žiakov.

Aj vtomto školskom roku sme organizovali **besedy s absolventmi** našej školy. Dňa 6. decembra 2019 sa žiaci, ktorí navštevujú seminár z chémie, zúčastnili prezentácie pod názvomMoja cesta na Lekársku fakultu, v ktorej im Simona Zastková, študentka 4. ročníka Lekárskej fakulty Univerzity Palackého v Olomouci, poskytla cenné informácie oštúdiu medicíny. 30. januára 2020 sa maturanti zinformatiky stretli na besede s Dominikom Kaľavským, ktorý dnes pôsobí ako marketingový manažér v spoločnosti Odilleaa marketingový konzultant v Sited.

***§ 2. ods. 1 j***

**Projekty**

V tomto školskom roku sme sa už po ôsmykrát zapojili do celoslovenského projektu zameraného na podporu čítania **Záložka do knihy spája slovenské školy** - Osobnosti, ktoré sa zaslúžili o demokraciu. Do ich výroby sa zapojili žiaci prvého ročníka a vytvorené záložky si vymenili s partnerskou školou - Gymnáziom Štefana Moyzesa v Moldave nad Bodvou.V piatok 15. 11. 2019 sa v Žiline konala konferencia pod názvom **„Nenápadní hrdinovia v zápase s komunizmom“**. Súčasťou konferencie boli aj prezentácie žiakov základných a stredných škôl z rôznych kútov Slovenska, ktoré sa týkali uvedenej problematiky. Naše gymnázium reprezentovali žiaci II.B triedy: Karin Hutníková, Soňa Konfalová a Jakub Spišák, ktorí sa umiestnili vo výbornom striebornom pásme.

***§ 2. ods. 1 k***

**Výsledky inšpekčnej činnosti**

V školskom roku 2019/2020 nebola vykonaná komplexná inšpekcia.

***§ 2. ods. 1 l***

**Materiálno-technické podmienky**

Majiteľom hlavnej budovy je Evanjelická cirkev a. v. v Kežmarku, ktorej platíme za prenájom budovy. Napriek tomu, že nám o sumu nájmu PSK navýši rozpočet, je pre školu platenie zvýšených prevádzkových nákladov značnou záťažou a odráža sa v nedostatku prostriedkov na modernizáciu vyučovacieho procesu. Budova je v zlom technickom stave a mnohé miestnosti nevyhovujú štandardom, a preto ich nevyužívame. PSK v júni 2020 podpísal s majiteľom budovy novú nájomnú zmluvu, ktorej súčasťou je povinnosť rekonštrukcie budovy školy a stavba novej budovy v areáli školy.

K dispozícii máme 14 kmeňových tried (z ktorých využívame len 9), 5 odborných učební a 5 laboratórií, do ktorých sú započítané aj 2 učebne vybavené počítačmi. Učebne pre prírodovedné predmety (fyzikálna učebňa, učebňa biológie, chemické a biologické laboratórium) boli rekonštruované v roku 1986, vyžadujú si komplexnú rekonštrukciu a nové vybavenie. Škola má dve telocvične, jednu v hlavnej budove, druhú - veľkú športovú halu na Tvarožnianskej ulici, ktorá prechádza čiastočnou rekonštrukciou z prostriedkov PSK. V jarných mesiacoch bola vymenená časť okien a v jesenných mesiacoch sa realizuje rekonštrukcia strechy. Škola nemá vlastnú jedáleň, žiaci a zamestnanci sa stravujú na ZŠ Dr. Fischera a v jedálni SOŠ na Kušnierskej ulici v Kežmarku.

***§ 2. ods. 1 m***

**Finančné a hmotné zabezpečenie**

Čerpanie finančných zdrojov za rok 2019

V roku 2019 mala naša škola celkové zdroje vo výške **579 591,– €.**

Z toho: Normatívne: 551 721,– €

Nenormatívne: 15 513,– €

Z rozpočtu VÚC: 11 667,- €

Z prenájmu telocvične: 690,- €

Čerpanie uvedených zdrojov pozostáva z nasledujúcich položiek:

**610 - mzdové prostriedky** vo výške **320 577,– €**

z toho účelovo viazané:

* Na vzdelávacie poukazy: 2 946,- €
* Za mimoriadne výsledky žiakov: 400,- €
* Maturitné skúšky: 1 204,- €
* Kreditový príplatok: 120,-€

**620 – poistné do fondov** vo výške **118 032,– €**

z toho účelovo viazané:

* Na vzdelávacie poukazy: 1 029,- €

**630 – bežné výdavky na prevádzku** vo výške **135 030,– €,**

z toho účelovo viazané:

* Lyžiarsky kurz: 7 200,- €,
* Na vzdelávacie poukazy: 1 599,- €,
* Prostriedky VÚC: 11 667,- €
* Prenájom telocvične: 690,- €

**640 – bežné transfery jednotlivcom** vo výške **3 613,-€**

- práceneschopnosť do 10 dní: 1 367, -€ - odstupné: 2 246,- €

Z normatívnych prostriedkov na prevádzku (630)boli finančné prostriedky vo výške 113 874,- €, čerpané nasledovne:

* Cestovné náhrady: 480,-€
* Energie, voda a komunikácie: 37 460,- € (z toho za teplo: 29 242,– €)
* Výpočtová technika: 820,-€
* Materiál: 3 120,-€
* Knihy, učebné pomôcky, časopisy: 136,- €
* Softvér a licencie: 449,- €
* Údržba budovy: 988,- €
* Údržba softvéru: 3 156,-€
* Nájomné za prenájom: 50 905,-€
* Služby: 16 360,-€

Prostriedky VÚC vo výške 11 667,– € boli použité na:

- stravovanie žiakov: 9 697,-€- rekreačné poukazy: 902,-€- učebné pomôcky: 868,-€- všeobecný materiál: 200,-€

Vypracovala: Mgr. Katarína Demianičová

***§ 2. ods. 1 n***

**Plnenie stanoveného cieľa**

V školskom roku 2019/2020 sa nám postupne darilo plniť hlavné vzdelávacie aj výchovné ciele vytýčené v Pláne práce školy. Väčšina z nich je však dlhotrvajúca, a tak budeme v ich plnení pokračovať. Sú to tieto úlohy:

**Vzdelávací proces**

1. Vo všetkých ročníkoch štvorročného štúdia sa vyučuje podľa inovovaného Školského vzdelávacieho programu. Inovovaný školský vzdelávací program je základným dokumentom školy, v ktorom si škola určuje svoje špecifiká a disponuje voľnými hodinami.

2. Vyučujúci dôsledne plnia učebné osnovy a štandardy jednotlivých predmetov a schválené tematické plány. Do tematických plánov jednotlivých predmetov vhodne začleňujú učivo prierezových tém.

3. V rámci vzdelávania vo finančnej oblasti a v oblasti manažmentu osobných financií využívame ucelený dokument Národný štandard finančnej gramotnosti verzia 1.2, schválený Ministerstvom školstva Slovenskej republiky s platnosťou od 1. septembra 2017, prioritne v predmetoch matematika a občianska náuka.

4. Hodnotenie a klasifikáciu žiakov realizujeme dôsledne v súlade s Metodickým pokynom MŠVVaŠ č. 21 /2011 na hodnotenie a klasifikáciu žiakov stredných škôl a zvýrazniť ich motivačný charakter. K objektívnej klasifikácii prispievame aj používaním existujúcich štandardizovaných testov v jednotlivých predmetoch. V 1. ročníku štvorročného štúdia sme urobili do konca septembra vstupné testy v jednotlivých predmetoch s následným vyhodnotením a dôkladnou analýzou výsledkov.

5. Osobitnú pozornosť venujeme predmetom SJL, DEJ, OBN a ETV a v zmysle zákona 270/1990 Zb. o štátnom jazyku upriamujeme pozornosť na plnenie jeho obsahu s cieľom chrániť najvzácnejšie hodnoty slovenského národa a podporovať suverenitu SR, a tým dosiahnuť vysokú úroveň výchovno-vzdelávacieho pôsobenia na žiakov.

6. Naďalej systematicky budujeme školskú knižnicu vhodnú na realizáciu výchovno- vzdelávacieho procesu a mimo vyučovacích aktivít.

7. Inými atraktívnymi podujatiami zvyšujeme záujem o literatúru a čítanie. Rozvíjame čitateľskú gramotnosť žiakov, formujeme ich kladný vzťah ku knihe a literatúre. Na to využívame hlavne rozširujúce hodiny vo vzdelávacej oblasti jazyk a komunikácia, ale aj iné aktivity, napríklad návštevu kvalitných divadelných predstavení. Pri vyučovaní slovenského jazyka kladieme dôraz na rozvíjanie jazykového prejavu, schopnosti argumentovať a na prácu s informáciami.

8. V súlade s potrebami spoločnosti a nedostatočným záujmom študentov o technické a prírodovedné smery štúdia venujeme väčšiu pozornosť výučbe prírodovedných predmetov, dbáme o jej kvalitnejšie materiálno-technické zabezpečenie. Vhodne začleňujeme do vyučovania exkurzie, prednášky hlavne vo firmách, inštitúciách, potenciálnych budúcich zamestnávateľoch v našom regióne. V rámci finančných možnosti školy umožňujeme delenie hodín v týchto predmetoch a s cieľom posilniť praktickú zložku ich vyučovania.

9. Čo najširšou ponukou voliteľných predmetov umožňujeme žiakom ich individuálne profilovanie v súlade s ich záujmami a ďalším výberom štúdia. 10. Talentovaných žiakov získavame pre aktívnu prácu v záujmových krúžkoch, v predmetových olympiádach, SOČ, ZUČ a športových súťažiach. 11. Do tematických plánov pre jednotlivé predmety zapracúvame úlohy súvisiace s výchovou v duchu humanizmu a so vzdelávaním v oblasti ľudských práv, práv dieťaťa, predchádzania všetkých foriem diskriminácie, xenofóbie, intolerancie a rasizmu. 12. Pedagogickým zamestnancom aj žiakomvytvárame priaznivé podmienky na využívanie informačných a komunikačných technológií.

13. Pri vyučovaní cudzích jazykov venujeme pozornosť inovatívnym metódam a formám výučby, sústreďujeme sa na vyučovanie založené na tréningu a rozvoji jazykových kompetencií.

**Výchovný proces**

1. Výchovu a vzdelávanie uskutočňujeme v súlade s princípmi a cieľmi stanovenými školským zákonom, s dôrazom na rozvíjanie mravných, kultúrnych a národných hodnôt, vlastenectva a občianskej zodpovednosti, na rozvíjanie komunikácie v štátnom a materinskom jazyku a na zodpovedný život v slobodnej spoločnosti v duchu porozumenia, znášanlivosti a tolerancie.

2. Vo výchovnom pôsobení pestujeme u žiakov národné povedomie, vychovávame žiakov k hrdosti na vlastný národ, na slovenskú históriu v duchu demokracie, humanizmu a vlastenectva.

3. Neustále prehlbujeme demokratizáciu vzťahu učiteľ - žiak, vytvárame priestor pre rozmanitosť individualít, záujmov, inšpiráciu pre rozvoj tvorivosti a asertívny rozvoj osobnosti. 4. Spolupracujeme s rodičmi žiakov, centrom pedagogicko-psychologického poradenstva a prevencie a s policajným zborom pri predchádzaní delikvencií a kriminalite, pri ochrane pred drogami, toxikomániou, predčasnou graviditou, AIDS a pod. 5. V zmysle Smernice č. 36/2018 k prevencii a riešeniu šikanovania detí a žiakov v školách a školských zariadeniach a vnútornej smernice vypracovanej k tejto problematike realizujeme účinné opatrenia na predchádzanie a zamedzenie šikanovaniu.

6. Na rozvíjanie vzťahu k prírode, jej ochrane, k zdraviu a k všetkým žijúcim organizmom využívame alternatívne možnosti a snažíme sa zabezpečiť efektívnu spoluprácu s environmentálnymi centrami a strediskami na skvalitnenie environmentálnej výchovy a výchovy smerom k osvojovaniu si princípov trvalo udržateľného rozvoja. Environmentálnu výchovu ako prierezovú tému štátneho vzdelávacieho programu implementujeme do obsahu jednotlivých učebných predmetov v školskom vzdelávacom programe.

7. Náležitú pozornosť venujeme príprave žiakov na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlavia a priateľstva medzi národmi, etnickými, národnostnými a náboženskými skupinami.

8. V rámci pedagogických rád a triednických hodín prehlbujeme poznatky a právne vedomie pedagógov a žiakov o ľudských hodnotách, ktoré sú zahrnuté v dokumentoch Všeobecná deklarácia ľudských práv a Dohovor o právach dieťaťa.

V zmysle Dohovoru o právach dieťaťa

a) podporujeme a umožňujeme rešpektovanie názorov žiakov a ich účasti vo všetkých oblastiach, ktoré sa ich v rámci školy a školského zariadenia dotýkajú,

b) sprístupňujeme všetkým žiakom informácie a poradenskú službu v oblasti vzdelávania a odbornej prípravy na povolanie,

c) prijímame také opatrenia na zabezpečenie disciplíny v škole, ktoré sú zlučiteľné s ľudskou dôstojnosťou žiaka.

9. väčšiu pozornosť sústreďujeme na hodnotovú orientáciu mladých ľudí, ktorá prispeje k zlepšeniu medziľudských vzťahov.

10. Realizujeme odborne garantované preventívne programy v súlade s Národným programom boja proti drogám a koncepcie prevencie drogových závislostí. 11. V zmysle Dohovoru o právach dieťaťa sa snažíme zabezpečovať priebežné sledovanie a aktívnu ochranu detí pred nežiaducimi javmi, ako sú záškoláctvo, agresívne prejavy, násilie, šikanovanie, fyzické alebo psychické týranie, delikvencia, zneužívanie návykových látok, sexuálne zneužívanie a pod.

12. Vo vyučovacom procese sa snažíme dôsledne realizovať výchovu k manželstvu a rodičovstvu na škole v súlade s Koncepciou výchovy k manželstvu a rodičovstvu v základných a stredných školách.

13. Na výchovné pôsobenie na žiakov využívame rôzne výročia, pamätné dni, sviatky ako napr. Medzinárodný deň mieru, Pamätný deň holokaustu, Deň boja za slobodu a demokraciu, Deň víťazstva nad fašizmom, ...

14. V súlade s medzinárodnými záväzkami SR v problematike ľudských práv a Celoštátnou stratégiou ochrany a podpory ľudských práv v SR, schválenou vládou SR uznesením číslo 71/2015 sa zapájame sa do Olympiády ľudských práv a výchovu k ľudským právam v triede a škole usmerňujeme tak, aby sa stala integrálnou súčasťou celoživotného procesu podpory a ochrany ľudských práv, aby podporila hodnotu človeka ako ľudského jedinca a rozvoj medziľudských vzťahov v demokratickej spoločnosti. Žiakov zapájame do aktivít v oblasti výchovy k ľudským právam v mimo vyučovacom čase organizovaním besied, súťaží, stretnutí, tematických výstav, návštev divadelných predstavení s tematikou ľudských práv. Pokračujeme so žiakmi v projekte Nenápadní hrdinovia v zápase s komunizmom. Snažíme sa v škole vytvárať priaznivé multikultúrne prostredie (prostredníctvom chápajúceho a kritického spôsobu štúdia jednotlivých kultúr chceme napomôcť žiakom porozumieť iným kultúram).

15. Posilňujeme výchovu žiakov k zdravému životnému štýlu, realizujeme aktivity a programy na podporu zdravia, na zvýšenie pohybovej aktivity, podporujeme prácu telovýchovných krúžkov.

16. Podporujeme a rozvíjame medzinárodnú spoluprácu školy.

***§ 2. ods. 1 o***

**Úspechy a nedostatky**

SWOT analýza školy

**Silné stránky:**

* bohatá história školy,93 rokov tradície slovenského gymnázia v Kežmarku
* jediné štátne gymnázium v meste
* 100% kvalifikovanosť učiteľov
* učebný plán umožňujúci žiakom individuálnu profiláciu
* vysoká úspešnosť absolventov v prijímaní na VŠ
* zručnosti učiteľov vo využívaní IKT
* spolupráca so zahraničnými strednými školami, výmenné pobyty
* dobré vybavenie školy výpočtovou a didaktickou technikou
* voľný prístup žiakov k internetu
* veľká vlastná športová hala
* dobrá spolupráca s rodičmi, radou školy, žiackou radou, mestom, poslancami PSK, mestskými organizáciami
* vydávanie dlhodobo úspešného školského časopisu Stretnutia
* organizovanie tradičných podujatí - školská prehliadka ZUČ, večierky, DOD
* kvalitne vybavená školská knižnica
* tradičné športové súťaže medzi triedami
* starostlivosť o nadaných žiakov, krúžková činnosť
* dobré výsledky žiakov v predmetových olympiádach, SOČ a iných súťažiach a projektoch
* dobrá spolupráca so ZŠ v meste a okrese

**Slabé stránky**:

* prenajaté priestory hlavnej budovy, jej zlý technický stav
* absencia šatní a vlastnej školskej jedálne
* nedostatok financií vyplývajúci aj z povinnosti platiť nájom za budovu, problémy pri doplňovaní moderných pomôcok
* veľmi vysoké prevádzkové náklady
* malé mesto a aj z toho vznikajúce ťažkosti pri zabezpečovaní učiteľov pre niektoré predmety (informatika, cudzie jazyky)
* nedostatok priestorov pre relaxáciu žiakov a učiteľov

**Príležitosti:**

* prebudovať a zmodernizovať prírodovedné odborné učebne, predovšetkým chemicko-biologické laboratórium
* snaha o zastabilizovanie počtu tried v ročníku na tri a zastabilizovanie počtu žiakov školy na cca. 250-270
* užšia spolupráca s rodičmi, absolventmi, mestom a miestnymi podnikmi
* sledovanie rozvoja žiackych kompetencií formou hospitácií, prezentácií žiakov
* podporenie prípravy otvorených hodín, odovzdávanie skúseností
* umožňovať učiteľom ďalšie vzdelávanie, zvyšovanie ich spôsobilosti moderne učiť, nepreťažovať žiakov zbytočnou faktografiou
* umožniť žiakom získavať medzinárodné certifikáty z nemeckého a anglického jazyka
* spolupráca s Prírodovedeckou fakultou UPJŠ a Fakultou prírodných vied UMB pri podpore prírodovedného vzdelávania žiakov, jeho zatraktívnení

**Ohrozenia:**

* rozširujúca sa sieť SŠ v regióne, rozsiahle možnosti štúdia na gymnáziách v Poprade
* nepriaznivý demografický trend
* finančné problémy, vysoké náklady na prevádzku, nájomné
* odchody mladých učiteľov za lepším finančným ohodnotením a kvalitnejšími pracovnými podmienkami do iných sektorov
* veľká náročnosť cieľových požiadaviek hlavne v prírodovedných predmetoch a následne nízky záujem žiakov o nich
* slabšia pripravenosť žiakov na štúdium na gymnáziu
* vysoké pracovné zaťaženie učiteľov a vedenia školy
* absencia technických pracovníkov na školách - správca počítačovej siete

***§ 2. ods. 1 p***

**Uplatnenie žiakov**

V školskom roku 2019/2020 maturovalo 50 študentov, 45 študentov si podalo prihlášku na vysokú školu, všetci boli prijatí na zvolené vysoké školy. Štyria študentipracujú, jeden je evidovaný na úrade práce.

**Celkový prehľad v školskom roku 2019/2020:**

Počet maturantov : 50

Počet prijatých na VŠ : 45

Počet evidovaných na úrade práce : 1

Počet pracujúcich študentov : 4

Počet študentov bez informácií o nich : 0

**Celkový prehľad typov vysokoškolského štúdia**

Technické smery štúdia : 13 Prírodovedné smery štúdia :1 Lekárske fakulty : 6 Ekonomické smery štúdia : 2 Právnické fakulty : 4 Pedagogické smery štúdia : 9

***§ 2. ods. 2 a***

**Psychohygienické podmienky**

Vedenie školy, odborová organizácia a bezpečnostná technička robia pravidelné kontroly na pracovisku zamerané na bezpečnosť práce a ochranu zdravia. Zistené nedostatky sa priebežne odstraňujú.Hlavnou úlohou, ktorú sa snažíme v tejto oblasti plniť, je tvorba dobrých medziľudských vzťahov na všetkých úrovniach a bezpečné prostredie, aby žiaci neboli ohrozovaní šikanovaním, prístupom k drogám a podobne. O psychohygienu žiakov sa starajú okrem vedenia školy, triednych učiteľov a ostatných vyučujúcich aj pedagogickí zamestnanci poverení koordináciou rôznych zložiek výchovy. V škole pracuje výchovná poradkyňa, koordinátorka pre prevenciu, koordinátorka pre výchovu k manželstvu a rodičovstvu, koordinátorka pre environmentálnu výchovu a koordinátorka pre žiacku školskú radu.

***§ 2. ods. 2 b***

**Voľnočasové aktivity**

V školskom roku 2019/2020 pracovalo v škole 9 záujmových krúžkov, ktoré viedli   
9 učitelia školy a jeden externista. Činnosť krúžkov sa zameriava na prípravu pre jednotlivé kolá predmetových olympiád, na vedenie žiakov pri práci v SOČ, na prípravu pred maturitnými skúškami, ale aj na viaceré športové a voľnočasové aktivity.

|  |  |  |
| --- | --- | --- |
| **Názov záujmového krúžku** | **Počet detí** | **Vedúci** |
| **Basketbalový** | 16 | AleksandarČavić |
| **Bedmintonový** | 18 | Profesor geografie Jozef Vlček |
| **Mladý prírodovedec a záchranár** | 26 | Ing. Daniela Čekovská |
| **Propagačný** | 17 | Mgr. Marek Žmijovský |
| **Redakčný** | 27 | Mgr. Daniela Mihóková |
| **Relaxačno-turistický** | 25 | Mgr. Edita Hrušková Molnárová |
| **Školská kapela** | 17 | Mgr. Daniela Žabková |
| **Španielčina hrou** | 18 | Mgr. BeataŽiláková |
| **Športové hry** | 19 | Mgr. Otto Krajňák |

***§ 2. ods. 2 c***

**Spolupráca školy s rodičmi**

V školskom roku 2019/2020 začalo svoju činnosť OZ Kežmarské gymnázium P. O. Hviezdoslava. Rodičovská rada OZ pod vedením predsedníčky aktívne spolupracovala s vedením školy a pedagogickým zborom pri presadzovaní hlavných úloh vo výchovno-vzdelávacom procese a jeho materiálno - technickom zabezpečení.Pomáhala pri riešení aktuálnych ekonomických problémov - knižné odmeny vyznamenaným žiakom, príspevky na odborné exkurzie, kurzy, SOČ, na prácu s talentovanými žiakmi, medzinárodnú spoluprácu, úhrady cestovného žiakov na olympiády, zaplatenie výročnej správy a pod. Členovia rodičovskej rady sa zúčastňovali akcií školy a pomáhali pri ich organizácii.Rada rodičov ako samosprávny orgán sa zaoberala aj výsledkami školy v študijnej oblasti, sledovala dochádzku a správanie žiakov a výsledky v mimoškolskej činnosti. Plnila funkciu verejnej kontroly práce školy. V školskom roku sa uskutočnili dve zasadnutia rodičovských združení, z toho jedno bolo plenárne, druhé formou individuálnych konzultácií. Tretie plánované stretnutie sa neuskutočnilo z dôvodu prechodu na dištančnú formu vzdelávania v marci 2020.

***§ 2. ods. 2 d***

**Spolupráca školy a verejnosti**

Život školy je úzko spojený so životom v meste aj celej našej spoločnosti. Naši žiaci sa pod vedením svojich učiteľov zapájajú do rôznych aktivít v meste, napríklad podieľajú sa na príprave kultúrneho programu, na divadelných predstaveniach, koncertoch, výstavách, Literárnom Kežmarku, športových podujatiach. Svoj záujem o dianie okolo seba prejavujú aj organizovaním humanitárnych zbierok. Príležitosťou osloviť verejnosť a privítať množstvo návštevníkov na pôde školy je každoročne Deň otvorených dverí.

**Činnosť v čase mimoriadnej situácie**

V rámci dištančného vzdelávania učitelia a žiaci využívali prostredie Google a Edupage. Dištančného vzdelávania sa zúčastnili všetci žiaci a učitelia školy. Drobné technické problémy sme vyriešili na začiatku tohto obdobia, zapožičaním školskej techniky a možnosťou pracovať zo školy. Pozitívne hodnotíme prostredie Google učebne, ktorá nám poskytla plnohodnotné prostredie na manažovanie práce so žiakmi, odbúrala finančné prekážky, keďže ide o bezplatné služby, učitelia i študenti mali možnosť okamžitej spätnej väzby, množstvo učiva sme mohli ľahšie sprehľadňovať, funkcia Stream zefektívňovala komunikáciu so žiakmi, komentáre bolo možné zadávať súkromne i  celej skupinou naraz. Prostredie Edupage vysoko hodnotíme najmä vďaka možnosti vytvárať databázu úloh, ktoré sú variabilné, ľahko znova použiteľné a prepájateľné priamo na výkonové štandardy.

Na komunikáciu so žiakmi sme využívali služby Google (oceňujeme bezplatnosť softvéru – bolo umožnené pracovať každému žiakovi s pripojením na internet): Google dokumenty (oceňujeme možnosť kooperatívnej tvorby dokumentov a možnosť komentovania odovzdaných súborov), Gmail (oceňujeme notifikácie o odovzdaných súboroch do Google učebne a notifikácie o komentároch) a Google učebňu (vyzdvihujeme informácie o včasnom odovzdaní prác...); softvér Microsoftu - textový editor Word(výhodou je možnosť pridávania komentárov k vypracovaným zadaniam) a webové prostredie Edupage (vysoko hodnotíme možnosť nastaviť odoslanú správu ako dôležitú a získanie spätnej väzby o tom, či si žiak správu prečítal).Prostredie Google učebne nám umožnilo prehľadné klasifikovanie, názorné ukážky odovzdaných prác bolo možné jednoducho zoomovať, komentovať. Promptné riešenie problémov so žiakmi zabezpečil systém cez formu pripomienok. Ľahko sme mohli sledovať, ktorý žiak nestíha – flexibilne sme mohli reagovať a riešiť problémy v zárodku. V systéme Edupage sme prideľovali žiakom elektronické testy na konkrétny čas, vďaka čomu sme sa mohli prispôsobiť potrebám a možnostiam žiakov. Hodnoteným textom predchádzali tzv. cvičné testy, na ktorých sa žiaci mohli pripraviť na tzv. ostré, hodnotené testy. Systém umožňoval viac pridelení riešenia vytvorených materiálov, takže ani prípadné choroby žiakov neboli prekážkou uzavrieť tematický celok touto formou výstupu. Za veľkú výhodu tohto elektronického prostredia považujeme skutočnosť, že systém nás neobmedzoval len na tvorbu otázok a odpovedí s výberom odpovede, ale ponúkal širokú škálu možností tvoriť testové otázky a odpovede, čo zlepšovalo možnosť motivovať žiakov a odstrániť stereotypnosť. Pedagógovia školy počas tohto obdobia vytvorili množstvo pracovných materiálov, spoločne ich zdieľali a používajú ich aj počas prezenčnej formy vyučovania.

**Záver**

Vypracovala: Mgr. Daniela Mihóková

V Kežmarku 22. októbra 2020

Správa prerokovaná v pedagogickej rade dňa: 23. októbra 2020

**Vyjadrenie rady školy**

Rada školy pri Gymnáziu P. O. Hviezdoslava v Kežmarku berie na vedomie Správu o výchovno-vzdelávacej činnosti, jej výsledkoch a podmienkach školyza školský rok 2019/2020, ktorú vypracovala a predložila riaditeľka školy Mgr. Daniela Mihóková a súhlasí s údajmi a informáciami, ktoré správa obsahuje.

V Kežmarku 28. októbra 2020 Mgr. Pavol Šoltys

predseda Rady školy

**Schválenie zriaďovateľom školy**

Odbor školstva Prešovského samosprávneho kraja schvaľuje správu o výchovno-vzdelávacej činnosti, jej výsledkoch a podmienkach Gymnázia P. O. Hviezdoslava v Kežmarku za školský rok 2019/2020.

V Prešove 31. októbra 2020 PaedDr. Ján Furman

vedúci odboru školstva PSK